Diari Oficial de la Generalitat Valenciana


Sumari del DOGV 6964, del 13-02-2013 (2013/778)

Notificació de la sentència dictada en el procediment de divorci contenciós número 231/2011.
--------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/778


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el procediment de divorci contenciós número 231/2011. [2013/778]  
Divorci contenciós 000231/2011  
De: Estíbaliz Gómez Tramullas.  
Procurador: Álvaro Cuellar de la Asunción.   
Contra: José Manuel Rodríguez Rodríguez-Blanco.   
Procurador/a: -  
Notificació sentència   
Cristina Villalba Moltó, secretària en substitució d'este Jutjat de Primera Instància i Instrucció número 1 de Mislata, faig saber:   
Que en este procediment de divorci contenciós seguit a instàncies d'Estíbaliz Gómez Tramullas contra José Manuel Rodríguez Rodríguez-Blanco s'ha dictat la sentència, que literalment diu el següent.  
  
«Sentència número 000129/2012   
Mislata, 22 d'octubre de 2012  
Jutgessa: Inmaculada Concepción Pérez Martínez.   
Demandant: Estíbaliz Gómez Tramillas.  
Procurador: Álvaro Cuellar de la Asunción.  
Demandat: José Manuel Rodríguez Rodríguez-Blanco.  
Dispositiva  
Estime la demanda presentada per Estíbaliz Gómez Tramillas contra José Manuel Rodríguez Rodríguez-Blanco i declare que pertoca el divorci instat i, en la seua conseqüència, decrete la dissolució del matrimoni fins ara format pels cònjuges esmentats, amb tots els efectes legals inherents a esta declaració i d'acord amb les mesures següents:   
  
1. Els fills menors haguts del matrimoni quedaran sota la guarda i custòdia de la mare, si bé la pàtria potestat s'exercirà de mode conjunt per ambdós cònjuges.   
2. Règim de visites a favor del cònjuge no custodi:   
- Caps de setmana alterns, des del divendres a l'eixida del col·legi fins al diumenge a les 20.00 hores, en què es reintegrarà en el domicili matern.   
- Vacacions estivals, correspondrà un mes de vacacions a cada un dels progenitors. Els anys parells triarà el pare i els imparells la mare. El mes triat s'avisarà amb un mes d'antelació.   
- Nadal per mitat. Un període serà des de l'últim dia de classe fins a la mitat, i l'altre període, des de la mitat fins al dia d'inici de les classes. Els anys parells triarà el pare i els imparells, la mare. El període triat s'avisarà amb un mes d'antelació.   
- Pasqua i Falles, per imparells, la mare. Els anys parells triarà el pare i els imparells la mare. El període triat s'avisarà amb un mes d'antelació.   
- Els festius nacionals i locals es disfrutaran de mode alternatiu. El pare triarà els parells i els imparells la mare. El període triat s'avisarà amb un mes d'antelació. Si és el cas, el pare els reintegrarà en el domicili familiar a les 20.00 hores.  
- El dia de la mare i l'aniversari de la progenitora, els menors romandran en la seua companyia.   
El dia del pare i l'aniversari del progenitor romandran en companyia d'este, que si és el cas, els reintegrara en el domicili matern a les 20.00 hores.   
3. José Manuel Rodríguez Rodríguez-Blanco ingressarà en el compte que designe la part actora la quantitat de 150 euros mensuals en concepte de pensió alimentària, per cada fill, així com la mitat dels gastos extraordinaris que es produïsquen en la vida dels menors. L'entrega de la quantitat assenyalada es farà per mensualitats anticipades, dins dels cinc primers dies de cada mes, i es revisarà anualment conforme a l'índex de preus al consum.   
Sense exprés pronunciament en costes.   
Una vegada siga ferma esta resolució comuniqueu-la al registre civil on consta inscrit el matrimoni dels litigants.   
Contra esta es pot interposar un recurs d'apel·lació d'acord amb els articles 455 i següents de la Llei d'Enjudiciament Civil, i este s'haurà d'interposar en el termini de 20 dies, comptats des de la notificació.   
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).   
El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, amb la indicació dels pronunciaments que s'impugnen (art. 457.2 LECn), i el recurrent haurà de justificar la constitució del depòsit de 50 euros per mitjà de la presentació per escrit d'un resguard d'ingrés en el compte d'este Jutjat i en este expedient. En l'esmentat resguard s'haurà d'indicar en el camp "Concepte" del document esmentat que es tracta d'un "Recurs, codi 02, tipus: civil-apel·lació". Si l'ingrés es fa per mitjà de transferència bancària el codi i tipus haurà d'indicar-se justament després d'especificar els 16 dígits (separat per un espai).   
  
Esta és la meua sentència, jutjant en esta instància, que pronuncie, mane i firme.»  
I atés que el demandat, José Manuel Rodríguez Rodríguez-Blanco, es troba en parador ignorat, expedisc este edicte a fi que li valga de notificació de forma deguda.  
  
Mislata, 28 de desembre de 2012.- La secretària judicial: Cristina Villalba Moltó.